Din primele verificări efectuate la fața locului, polițiștii au constatat faptul că un cetățean chinez în vârstă de 50 de ani, aflat la volanul unui autoturism, condus dinspre satul Groși, înspre Cărbunari, a intrat în coliziune cu un alt autoturism, care se deplasa în aceeași direcție și era condus de o femeie de 36 de ani din Dumbrăvița.
În urma impactului, un minor în vârstă de 1 an a suferit leziuni, fiind transportat la Spitalul Județean Baia Mare în vederea acordării de îngrijiri medicale.
Conducătorii auto au fost testați cu aparatul etilotest, rezultatul fiind zero.
În continuarea, polițiștii efectuează cercetări într-un dosar penal privind infracțiunea de vătămare corporală din culpă.